

VLADA REPUBLIKE HRVATSKE

Zagreb, 5. rujna 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo obrane |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o sufinanciranju izgradnje i korištenju sportske dvorane  na zemljištu u vojarni „Bilogora“ u Bjelovaru |

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

P r i j e d l o g

Na temelju članka 8. i članka 31. stavka 2. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), Vlada Republike Hrvatske, na sjednici održanoj \_\_\_\_\_\_\_\_\_\_\_\_\_\_\_\_, donijela je

**ODLUKU**

**o sufinanciranju izgradnje i korištenju sportske dvorane**

**na zemljištu u vojarni „Bilogora“ u Bjelovaru**

**I.**

Vlada Republike Hrvatske daje suglasnost Ministarstvu obrane da s Gradom Bjelovarom provede sve potrebne radnje za izgradnju sportske dvorane s pratećim sadržajima na zemljištu u kompleksu vojarne „Bilogora“ u Bjelovaru.

**II.**

Financijska sredstva za izgradnju sportske dvorane iz točke I. ove Odluke u jednakim iznosima snosit će Ministarstvo obrane i Grad Bjelovar.

Financijska sredstva iz stavka 1. ove točke Ministarstvo obrane osigurana su u Financijskom planu Ministarstva obrane.

**III.**

Visina investicije, dinamika izvođenja radova, sredstava te druga prava i obveze vezane za gradnju iz točke I. ove Odluke utvrdit će se ugovorom između Ministarstva obrane i Grada Bjelovara.

Posebnim sporazumom između Ministarstva obrane i Grada Bjelovara uredit će se način korištenja, upravljanja i održavanja sportske dvorane i pratećih sadržaja iz točke I. ove Odluke.

**IV.**

Ova Odluka stupa na snagu danom donošenja.

**P R E D S J E D N I K**

**mr. sc. Andrej Plenković**

KLASA:

URBROJ:

Zagreb,

**O B R A Z L O Ž E NJ E**

Ministarstvo obrane i Grad Bjelovar vodili su pregovore u vezi s revitalizacijom sportskih sadržaja u vojarni „Bilogora“ u Bjelovaru.

Hrvatska vojska ima potrebu za uređenjem sportskih terena u krugu vojarne „Bilogora kao što su sportska dvorana, atletska staza i igralište. Navedeni sportski sadržaji nalaze se u krugu vojarne, ali ih je moguće fizički odvojiti te zasebno izraditi posebne ulaze/izlaze.

Gradsko vijeće Grada Bjelovara 29. siječnja 2019. donijelo je Odluku o suradnji s Ministarstvom obrane na izgradnji sportske dvorane, Klasa: 360-01/19-01/03, Urbroj: 2103/01-02-19-4.

Gradonačelnik Grada Bjelovara 30. siječnja 2019. dostavio je Ministarstvu obrane pismo kojim iskazuje namjeru suradnje na zajedničkom projektu izgradnje nove sportske dvorane u krugu vojarne „Bilogora“.

Budući da postoji zajednički interes u izgradnji sportske dvorane predlaže se donošenje odluke kojom bi Vlada Republike Hrvatske dala suglasnost Ministarstvu obrane da s Gradom Bjelovarom provede sve potrebne radnje za izgradnju sportske dvorane s pratećim sadržajima na zemljištu u kompleksu vojarne „Bilogora“ u Bjelovaru. Potrebne radnje obuhvaćaju pripremu projektne dokumentacije, pribavljanje potrebnih dozvola za gradnju i provedbu postupka javne nabave za izgradnju sportske dvorane.

Financijska sredstva za izgradnju sportske dvorane osigurat će se u jednakim iznosima, svaki po 50 % troškova izgradnje Ministarstvo obrane i Grad Bjelovar.

Visina investicije, dinamika izvođenja radova, osiguranje sredstava te druga prava i obveze vezane za gradnju utvrdit će se ugovorom između Ministarstva obrane i Grada Bjelovara. Posebnim sporazumom između Ministarstva obrane i Grada Bjelovara uredit će se način korištenja, upravljanja i održavanja sportske dvorane i pratećih sadržaja.